Ռեզվան Մարին

**Ռեզվան Մարին** (, ), ռումինացի ֆուտբոլիստ, իտալական «Կալյարի» ակումբի և Ռումինիայի ֆուտբոլի ազգային հավաքականի կիսապաշտպան, վարձավճարով հանդես է գալիս «Էմպոլի» ակումբում։

Նա ռումինացի նախկին խաղացող Պետրե Մարինի որդին է, որը 2004-ից 2007 թվականներին հանդես է եկել ազգային հավաքականում։

## Ակումբային կարիերա
Մարին եղել է ռումինական «Վիտորուլ» ակումբի սան։ Նա ավարտել է ֆուտբոլի ակադեմիան 2013 թվականին և միացել ակումբի հիմնական թիմին։ 2013 թվականի հոկտեմբերի 18-ին, 16 տարեկանում, նա իր նորամուտը նշել է Ռումինիայի առաջնությունում «Ստյաուայի» դեմ խաղում՝ փոխարինման դուրս գալով 83-րդ րոպեին։ 2013/14 թվակաանի մրցաշրջանում նա անցկացրել է 10 հանդիպում՝ հիմնականում դուրս գալով փոխարինման։

2014/15 մրցաշրջանում նա շարունակվել է համարվել փոխարինող։ Նա անցկացրել է 17 հանդիպում, որոնցից 7-ում եղել է մեկնարկային կազմում։ 2015 թվականի մարտի 15-ին նա խփել է իր առաջին պաշտոնական գոլը «ՉՖՌ» («CFR») ակումբի դեմ խաղում։ 2015/2016 մրցաշրջանում նա դարձել է թիմի հիմնական խաղացող, անցկացրել է 28 հանդիպում, որոնցում դարձել է երեք գոլի հեղինակ, ինչի շնորհիվ հաջորդ մրցաշրջանում սկսել է կանչեր ստանալ ազգային թիմից։

2017 թվականի հունվարի 20-ին նա տեղափոխվել է «Ստանդարտ» ակումբ։ Ըստ ռումինական մամուլի տեղեկությունների՝ տրանսֆերային գումարը կազմել է 2,4 միլիոն եվրո։

2019 թվականի ապրիլի 4-ին նա հինգ տարվա պայմանագիր է կնքել Ամստերդամի «Այաքսի» հետ։

2020 թվականի օգոստոսի 31-ին նա տեղափոխվեց իտալական «Կալյարի»՝ ակումբի հետ կնքելով հինգ տարվա պայմանագիր։ Կողմերի պայմանավորվածության համաձայն՝ մինչև մրցաշրջանի ավարտը Մարին վարձավճարով պետք է հանդես գա իտալական ակումբում։ 2020 թվականի սեպտեմբերի 20-ին նա իր նորամուտը նշել է «Կալյարիի» կազմում Սերիա A-ում «Սասուոլոյի» դեմ արտագնա խաղում (1:1) մեկնարկային կազմում։ Նա 76-րդ րոպեին փոխարինվել է Քրիստիան Օլիվանովին։ 2020 թվականի դեկտեմբերի 6-ին նա խփել է իր առաջին գոլը Սերիա Ա-ում «Վերոնայի» դեմ արտագնա խաղում (1:1)՝ հավասարեցնելով հանդիպումը 48-րդ րոպեին։

2022 թվականի հուլիսի 5-ին նա վարձավճարով տեղափոխվեց «Էմպոլի»։

## Կարիերան հավաքականում
Նա եղել է Ռումինիայի տարբեր տարիքայինների երիտասարդական հավաքականների անդամ, սակայն հազվադեպ է հայտնվել մեկնարկային կազմում։ 2016 թվականի հոկտեմբերի 8-ին նա իր նորամուտը նշել է ազգային հավաքականի կազմում՝ Հայաստանի ֆուտբոլի ազգային հավաքականի դեմ խաղում։ 3-րդ րոպեից հայերը մնացել են 10 հոգով և խաղի նախաձեռնությունն անցել է Ռումինացիներին, որոնք հաղթանակ են տարել 0-5 հաշվով։ Մարին մեկնարկային կազմում խաղադաշտ է դուրս եկել 14 համարի մարզաշապիկով և խփել այդ խաղի երրորդ գոլը և իր առաջին գոլը՝ հավաքականի կազմում։ 59-րդ րոպեին նա գոլային փոխանցում է կատարել իր խաղընկերոջը։

2024 թվականի հունիսի 7-ին նա ընտրվել է ՈՒԵՖԱ-ի Եվրո 2024-ի 26 հոգանոց թիմում։ Հունիսի 17-ին նա գոլ է խփել Ուկրաինայի ֆուտբոլի ազգային հավաքականի դարպասին՝ 3–0 հաշվով հաղթանակ տանելով մեկնարկային խաղում՝ նպաստելով իր երկրի առաջին հաղթանակին այդ մրցաշարում 24 տարվա ընթացքում։

## Ծանոթագրություններ

## Արտաքին հղումներ
*
*
*

 
Կատեգորիա:Այաքսի ֆուտբոլիստներ
Կատեգորիա:Էմպոլիի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կալյարիի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռումինացի ֆուտբոլիստներ
Կատեգորիա:Ռումինիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ